ढाका: बांग्लादेश के कॉक्स बाजार जिले में रोहिंग्या शरणार्थियों द्वारा हमला किया गया। इस हमले में चार बांग्लादेशी नागरिक घायल हो गए। वहीं एक वरिष्ठ पुलिस अधिकारी ने बताया कि यह हमला बालूखली शिविर में देर रात 1 बजे के आसपास हुआ। उन्होंने कहा कि पीड़ितों को तेजधार हथियार से हमला कर घायल किया गया है। अधिकारी ने कहा कि पुलिस हमलावरों को गिरफ्तार करने के लिए एक अभियान चला रही है। म्यांमार के राखिने खाइन राज्य में अगस्त में भड़की हिंसा के बाद से 6 लाख से भी अधिक रोहिंग्या मुस्लिम शरण के लिए बांग्लादेश भाग आए हैं।